FI Euroopan unionin virallinen lehti L 46/24

KOMISSION ASETUS (EY) N:o 263/2006,

annettu 15 päivänä helmikuuta 2006,

asetusten (EY) N:o 796/2004 ja (EY) N:o 1973/2004 muuttamisesta pähkinöiden osalta

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä sekä asetusten (ETY) N:o 2019/93, (EY) N:o 1452/2001, (EY) N:o 1453/2001, (EY) N:o 1454/2001, (EY) N:o 1868/94, (EY) N:o 1251/1999, (EY) N:o 1254/1999, (EY) N:o 1673/2000, (ETY) N:o 2358/71 ja (EY) N:o 2529/2001 muuttamisesta 29 päivänä syyskuuta 2003 annetun neuvoston asetuksen (EY) N:o 1782/2003 (1) ja erityisesti sen 145 artiklan c, l ja m alakohdan,

sekä katsoo seuraavaa:

(1) Asetuksella (EY) N:o 1782/2003 otettiin käyttöön tukijärjestelmä pähkinäalalla, jotta voitaisiin välttää pähkinätuotannon mahdollinen loppuminen perinteisillä tuotantoalueilla ja siitä seuraavat kielteiset maaseutua koskevat ympäristölliset, sosiaaliset ja taloudelliset vaikutukset.

(2) Asetuksessa (EY) N:o 1782/2003 asetetaan pähkinöiden pinta-alatuen edellytykseksi puiden vähimmäistiheys ja vähimmäispalstakoko.

(3) Pähkinöiden pinta-alatukijärjestelmän hallinnoinnin yksinkertaistamiseksi olisi yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä annetussa neuvoston asetuksessa (EY) N:o 1782/2003 säädettyjen täydentävien ehtojen, tuen mukauttamisen ja yhdennetyn hallinto- ja valvontajärjestelmän soveltamista koskevista yksityiskohtaisista säännöistä 21 päivänä huhtikuuta 2004 annetussa komission asetuksessa (EY) N:o 796/2004 (2) säädettyjä viljelylohkojen tunnistamiseen ja tukihakemusten sisältöön liittyviä edellytyksiä muutettava, kuitenkin niin, että asetuksessa (EY) N:o 1782/2003 vahvistettuja tukikelpoisuusedellytyksiä noudatetaan ja mainitussa asetuksessa säädettyihin tavoitteisiin pyritään. Myös neuvoston asetuksen (EY) N:o 1782/2003 soveltamista koskevista yksityiskohtaisista säännöistä, jotka koskevat mainitun asetuksen IV ja IV a osastossa säädettyjä tukijärjestelmiä sekä kesannoidun maan käyttöä raaka-aineiden tuottamiseen 29 päivänä lokakuuta 2004 annetun komission asetuksen (EY) N:o 1973/2004 (3) säännöksiä olisi muutettava pähkinöiden pinta-alatuen maksamisedellytysten osalta.

(4) Tarkastusjärjestelmän mukauttamiseksi pinta-alatukijärjestelmiin sovellettaviin tavanomaisiin tarkastusmäärin olisi asetuksessa (EY) N:o 796/2004 säädettyjä edellytyksiä muutettava.

(5) Asetukset (EY) N:o 796/2004 ja (EY) N:o 1973/2004 on sen vuoksi syytä muuttaa.

(6) Tässä asetuksessa säädetyt toimenpiteet ovat suorien tukien hallintokomitean lausunnon mukaiset,

ON ANTANUT TÄMÄN ASETUKSEN:

1 artikla

Muutetaan asetus (EY) N:o 796/2004 seuraavasti:

1) Poistetaan 6 artiklan 3 kohta.

2) Korvataan 13 artiklan 5 kohta seuraavasti: ”5. Kun kyseessä on asetuksen (EY) N:o 1782/2003 IV osaston 4 luvussa säädettyä pähkinöiden pinta-alatukea koskeva hakemus, yhtenäishakemuksen on sisällettävä tiedot pähkinäpuiden lukumäärästä lajeittain eriteltynä.”

3) Korvataan 26 artiklan 1 kohdan toisen alakohdan d alakohta seuraavasti: ”d) viisi prosenttia kaikista asetuksen (EY) N:o 1782/2003 IV osaston 4 luvussa säädettyä pähkinätukea hakevista viljelijöistä.”

2 artikla

Korvataan asetuksen (EY) N:o 1973/2004 15 artikla seuraavasti:

”15 artikla Yhteisön tuen maksamisedellytykset 1. Asetuksen (EY) N:o 1782/2003 83 artiklassa säädettyihin pinta-alatukiin kelpoisia ovat ainoastaan sellaiset pähkinäpuita kasvavat viljelypalstat, jotka täyttävät tämän artiklan 2 ja 3 kohdassa tarkoitetut edellytykset asetuksen (EY) N:o 796/2004 11 artiklan 2 kohdan mukaisesti vahvistettuna päivänä. Kun kyseessä on palsta, jossa viljellään eri lajeihin kuuluvia pähkinöitä ja kun tuki on eriytetty lajien mukaan, tukikelpoisuuden edellytyksenä on, että tämän artiklan 3 kohdassa vahvistettua puiden hehtaarikohtaista vähimmäismäärää noudatetaan ainakin yhden pähkinäpuulajin osalta. 2. Asetuksen (EY) N:o 1782/2003 83 artiklassa säädettyyn pinta-alatukeen kelpoisen viljelypalstan vähimmäiskooksi vahvistetaan 0,10 hehtaaria. Jäsenvaltiot voivat kuitenkin vahvistaa suuremman vähimmäiskoon objektiivisia perusteita käyttäen ja kyseessä olevien alojen erityispiirteet huomioon ottaen. 3. Pähkinäpuiden lukumäärän on hehtaaria kohti oltava vähintään: i) 125 hasselpähkinäpuuta; ii) 50 mantelipuuta; iii) 50 saksanpähkinäpuuta; iv) 50 pistaasipähkinäpuuta; v) 30 johanneksenleipäpuuta. Jäsenvaltiot voivat kuitenkin vahvistaa suuremman vähimmäistiheyden objektiivisia perusteita käyttäen ja kyseessä olevien lajien erityispiirteet huomioon ottaen. 4. Edellä 1 kohdan toisessa alakohdassa tarkoitetuissa tapauksissa myönnettävän tuen taso on se taso, joka vastaa sitä lajia, jonka osalta tukikelpoisuusedellytykset täyttyvät ja jonka tuen määrä on suurin.”

3 artikla

Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

Sitä sovelletaan vuoden 2006 ja sitä seuraavien vuosien osalta jätettyihin tukihakemuksiin.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 15 päivänä helmikuuta 2006. Komission puolesta Mariann FISCHER BOEL Komission jäsen

(1) EUVL L 270, 21.10.2003, s. 1. Asetus sellaisena kuin se on viimeksi muutettuna komission asetuksella (EY) N:o 2183/2005 (EUVL L 347, 30.12.2005, s. 56).

(2) EUVL L 141, 30.4.2004, s. 18. Asetus sellaisena kuin se on viimeksi muutettuna asetuksella (EY) N:o 2184/2005 (EUVL L 347, 30.12.2005, s. 61).

(3) EUVL L 345, 20.11.2004, s. 1. Asetus sellaisena kuin se on viimeksi muutettuna asetuksella (EY) N:o 2184/2005.